Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 570

c) Előtűnő részletek, elmosódó kontúrok 2 óra Hogyan használjuk? Ismerkedés a festékekkel, papírokkal és ecsetekkel. A mi tájaink. Önálló alkotás. Egyéni választás szerinti színfoltok elhelyezése sűrű temperával, félbehajtott papírlap egyik oldalán. Szimmetrikus „festmények” létrehozása a lapok két oldalában egymásra simítással. A képek továbbfejlesztése egyéni elképzelések szerint – egy-egy további, kisebb kiegészítés ráfestésével. Az elkészült munkák címadása. A száradó képek felerősítése a falra. Egyéni kísérletezés. Tetszés szerinti módon összehajtogatott itatós papírok sarkainak, oldalainak finom bemártogatása különböző, vízfestékkel erősen megszínezett oldatokba – egészen addig, amíg már alig marad fehér rész a lapon. Az így létrejött színes lap kiterítése és megszárítása. Álomszerű képek létrehozása a színes foltokra építve. Egyéni kísérletezés. Festés vékony és vastag ecsettel nedves lapra, a színek egymásba folyatásával. Festés száraz lapra, és a megszáradt korábbi rétegekre. A próbálkozások tapasztalatainak megfogalmazása. Vetítés osztályszinten. Akvarell technikával készült, festői hatású tájképek közös nézegetése (pl. a holland kismesterek vagy Egry József alkotásai közül), a képekkel kapcsolatos személyes benyomások megfogalmazása. Egyéni alkotó munka. Olyan álombeli táj festése saját fantázia alapján, nedves vagy száraz festési technikával, ahová szívesen elmenne az alkotója. Osztályszintű munka. Az elkészült képek felerősítése a falra. Egymás munkáinak megnézése, majd annak közös megfogalmazása, hogy milyen táji elemek, milyen hangulatok jelennek meg az elkészült képeken. Szabadon választott egyéni alkotó munka. Festés a természetben. Az elkészült képek bemutatása kis kiállítás keretében az iskolában.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes